Aalbæk anla også injuriesak mot magasinet – dog ikke for Klarlunds artikkel, men en ni måneder gammel nettartikkel om Manyar I. Parwanis spillefilmprosjekt , hvor han følte seg urettmessig beskyldt for å ta penger for casting. Det ble startskuddet på flere ukers media-angrep, hvor Zentropa-direktøren kalte Ekko «statsstøttet gangsterjournalistikk» og dets medarbeidere for «beskidte knægte» og med utsagn som «De skal knaldes ’big time’» og «Jeg stopper ikke, før den sprøjte er smadret» ikke la skjul på, at han ønsket at Ekko skulle legges ned. Underveis fikk Ekko oppbakking av blant andre kulturminister Uffe Elbæk, Politikens lederskribent og danske filmanmeldere, som truet Zentropa med en motboikott. Saken tok en ny vending, da Aalbæk i Information beskyldte Ekko for dokumentfalsk, noe han seinere måtte erkjenne var feilaktig. Med Allan Hansen, direktør i Nordisk Film og styreformann for Zentropa, som megler inngikk Zentropa og de saksøkte, journalist Mikkel Kofod og sjefredaktør Claus Christensen, den 7. november 2012 en avtale, som innebar, at Zentropa avsluttet injuriesaken og droppet boikotten. Ekko beklaget, at noen kunne ha misforstått casting-artikkelen, og Peter Aalbæk Jensen beklaget sine til tider ”skingrende” anklager.